laion/Wikipedia-Exotic huggingface dataset:
האוצר מעבר לנהר

האוצר מעבר לנהר הוא סרט הרפתקאות, קומי ומוזיקלי ישראלי לילדים בבימויו של קובי מחט, העוסק בחבורת ילדים שיוצאת בעקבות מפת אוצר למחנה קיץ כדי להציל את הספרייה האהובה עליהם שעומדת להיהרס. הסרט יצא לאקרנים ב-28 ביולי 2016. את הסרט הפיקה חברת "הילה הפקות" בבעלות הילה ערן והפיצה חברת סרטי יונייטד קינג. חבורת ילדים יוצאת למחנה קיץ בעקבות מפת אוצר, כדי להציל את הספרייה הציבורית שעומדת להיסגר. ברונו, פקח העירייה הנכלולי, שואף להשיג גם הוא את האוצר האבוד ולשם כך נועל את צמד מדריכי המחנה ,קורקי ופומפה, בספרייה אותה הוא נועל בקרשים ויוצא למחנה הקיץ במקומם. מרגע הגעתם למחנה הקיץ מתחיל ראש בראש ונגד השעות בין ברונו והעוזרת הנאמנה והמטורללת שלו בלה, לבין חבורת הילדים. כדי להשיג את האוצר יצטרכו כולם לעבור שלל הרפתקות, לבנות רפסודה ולחצות נהר, למצוא דלת סתרים במערה מסתורית, ולייצר מכונה מעופפת שתיקח אותם למטמון הנכסף. "האוצר מעבר לנהר", במסד הנתונים הקולנועיים IMDb (באנגלית) "האוצר מעבר לנהר", באתר ספר הקולנוע הישראלי "האוצר מעבר לנהר", באתר אידיבי "האוצר מעבר לנהר", במסד הנתונים הקולנועיים KinoPoisk (ברוסית) "האוצר מעבר לנהר", במיזם "אישים" לתיעוד היצירה הישראלית ערן רחמני, "רציתי לנתק את הילדים מהטלפון", באתר ynet, 11 באוגוסט 2016 יוליה פריליק-ניב ואיתן לשם, עכבר העיר, קובי מחט: "הילד החנון של היום, יכול בקלות להפוך לווינר של מחר", באתר הארץ, 8 ביולי 2017
אנדריי דניסוב (מרים משקולות)

אנדריי דניסוב הוא מרים משקולות ישראלי שייצג את ישראל באולימפיאדת ברצלונה (1992). בשנת 1992 השתתף דניסוב באולימפיאדת ברצלונה שם הגיע למקום השישי לאחר שהניף 175 ק"ג ודחק 202.5 ק"ג (סה"כ 377.5 ק"ג). הישג זה הוא ההישג השני בחשיבותו של מרים משקולות ישראלי באולימפיאדה (לאחר אדוארד וייץ שזכה במקום החמישי באולימפיאדת מונטריאול (1976)). באותה שנה השתתף באליפות אירופה בהרמת משקולות שנערכה בסקסארד שבהונגריה והגיע למקום ה-20. בשנת 1995 השתתף דניסוב באליפות אירופה בהרמת משקולות שנערכה בוורשה והגיע למקום ה-12. בשנת 1999 השתתף דניסוב באליפות העולם בהרמת משקולות שנערכה באתונה והתמודד בקטגוריה של עד 85 ק"ג. בתחרות זו הניף 137.5 ק"ג ודחק 160 ק"ג (סה"כ 297.5 ק"ג), תוצאה שהספיקה להגעה למקום ה-54 מתוך 66 משתתפים. אנדריי דניסוב, באתר olympedia.org תוצאות התחרות (באנגלית) תוצאות התחרות (באנגלית) באותה שנה התקיימה גם אליפות אירופה גם בבאר שבע טבלת סיכום התחרות (באנגלית)
דני רוז האיש מברודוויי

דני רוז האיש מברודוויי (באנגלית: Broadway Danny Rose) הוא סרט קולנוע אמריקאי מסוגת קומדיה שצולם בשחור-לבן בבימויו ובכתיבתו של וודי אלן. הסרט הוקרן בתחרות של פסטיבל הקולנוע בקאן ב-1984. הסרט מגולל את סיפורו של דני רוז, סוכן אמנים כושל, מנקודת מבטם של קומיקאים המספרים את הסיפור כאנקדוטה במסעדת קרנגי דלי שניו יורק. החברים בקבוצה מונים כמה סיפורים, אך אחד מהם מכריז שיש לו את הסיפור המצחיק ביותר על דני רוז. הסיפור כולל משולש אהבה ותקרית עוינת עם המאפיה האיטלקית. וודי אלן - דני רוז מיה פארו - טינה ויטאלי ניק אפולו פורטה - לו קאנובה בסרט שיחקו גם בדרנים וקומיקאים רבים בתפקיד עצמם, וביניהם; סנדי בארון, קורבט מוניקה, ג'קי גייל, מורטי גאנטי, וויל ג'ורדן, האוורד סטרום, גלוריה פארקר, ג'ק רולינג, מילטון בארל, הווארד קוסל, ג'ו פרנקלין ועוד. סטיב רוסי היה אמור לגלם את דמותו של לו קאנובה, אך אלן לא רצה לחלוק איתו קרדיט בהפקת הסרט. רוברט דה נירו וסילבסטר סטאלון דחו את ההצעה לגלם את לו. מועמדות לפרס אוסקר לבמאי הטוב ביותר (וודי אלן) מועמדות לפרס אוסקר לתסריט המקורי הטוב ביותר (וודי אלן) מועמדות לפרס גלובוס הזהב לשחקנית הטובה ביותר - סרט קומדיה או מוזיקלי (מיה פארו) זכייה בפרס באפט"א לתסריט המקורי הטוב ביותר (וודי אלן) זכייה איגוד התסריטאים האמריקאי לתסריט המקורי הטוב ביותר (וודי אלן) דני מוג'ה, אהבנו כל כך – 100 סרטי מופת, מפה - מיפוי והוצאה לאור, 2003, הערך "דני רוז האיש מברודוויי", עמ' 254–256 "דני רוז האיש מברודוויי", במסד הנתונים הקולנועיים IMDb (באנגלית) "דני רוז האיש מברודוויי", באתר נטפליקס "דני רוז האיש מברודוויי", באתר AllMovie (באנגלית) "דני רוז האיש מברודוויי", באתר Rotten Tomatoes (באנגלית) "דני רוז האיש מברודוויי", באתר Box Office Mojo (באנגלית) "דני רוז האיש מברודוויי", באתר אידיבי "דני רוז האיש מברודוויי", תסריט הסרט באתר Scripts.com (באנגלית) "דני רוז האיש מברודוויי", במסד הנתונים הקולנועיים KinoPoisk (ברוסית)
יצחק אזרחי

הרב יעקב יצחק אזרחי (נולד בו' באלול ה'תרצ"ג, אוגוסט 1933) הוא מראשי ישיבת מיר בירושלים. מרבני תנועת דגל התורה[דרוש מקור]. נולד בירושלים לרב ישראל אזרחי ולהינדא מלכה בת הרב ברוך שלאם (קרי: שְלוֹם), בוגר ישיבת "כנסת ישראל" בסלובודקה שכיהן כרב בדרום אפריקה והיה נכדו של הרב אורי דוד אפריון, רבה של זאגר שבליטא ומחבר ספר "אפריון דוד". למד בישיבת חברון ונחשב כתלמיד ותיק לרבי יחזקאל סרנא, ובישיבת מיר. החל משנת תשל"ט מכהן כאחד מראשי ישיבת מיר, לצידו של הרב אליעזר יהודה פינקל. חותם על מסמכי הישיבה תחת התואר "מראשי ישיבת מיר". הרב אזרחי נושא שעור מדי יום בישיבתו. בנוסף מוסר בישיבה מדי יום רביעי לבחורים בבית המדרש פרידמן ואף עולה לבית המדרש ללבן עמם את הסוגיות וכן פעמים בשבוע ועד. פעם בשבוע הוא אף מוסר שיעור לבני הקיבוץ בישיבת מיר ברכפלד, מדי תקופה נוסע למסור שיחות חיזוק ומוסר בחו"ל ולעיתים נוסע יחד עם הרב פינקל לצורך מגבית תרומות לישיבה. הרב אזרחי הוא מרבני דגל התורה ונחשב למקורבם של הרב אהרן יהודה לייב שטינמן והרב חיים קניבסקי, בשל כך הוא נואם לעיתים בעצרות בחירות המתקיימות במגזר החרדי. חבר בוועדת הרבנים של תחרות חיבורים תורניים של מפעל הפיס למגזר החרדי. היה נשוי לבתו של ראש ישיבת מיר רבי חיים שמואלביץ, הרבנית רבקה, מחנכת בסמינר לבנות, עד לפטירתה בשבט תשע"ט. אחיו היה הרב ברוך מרדכי אזרחי ראש ישיבת עטרת ישראל. חתניו: הרב משה קצנלנבוגן, ר"מ בישיבת חברון, הרב אברהם מרדכי לדרמן ראש ישיבת היכלו בשכונת רמת שלמה בירושלים וראש מכון נר ישראל והרב מרדכי יהושע קרויזר. שיעורי הרב יצחק אזרחי באתר בינינו. שיעוריו באתר קול הלשון שיעורי הרב יצחק אזרחי בערוץ היטיוב. ריכוז כתבות על הרב יצחק אזרחי, אתר jdn. ריכוז כתבות על הרב יצחק אזרחי, אתר כיכר השבת. ריכוז כתבות על הרב יצחק אזרחי, אתר בחדרי חרדים. ריכוז כתבות על הרב יצחק אזרחי, אתר רדיו קול חי. קלמן טלר, מרגש • צפו: הגר"י אזרחי שוחח עם בחורי ישיבות והחל לשיר 'אשריכם', באתר רדיו קול חי, 9 באפריל 2017 משה ויסברג, אבל במיר: רעייתו של ר' יצחק נפטרה, באתר בחדרי חרדים, ‏12 בינואר 2019
בני ונדט

בני ונדט (בשוודית: Benny Wendt, נולד ב-4 בנובמבר 1950 בנורשפין שבשוודיה) הוא כדורגלן עבר שוודי ששיחק בעמדת החלוץ, בעיקר בקייזרסלאוטרן וסטנדרד לייז'. לונדט 20 הופעות במדי נבחרת שוודיה, עמה השתתף במונדיאל 1978. ונדט החל את הקריירה בנורשפין מליגת העל השוודית בשנת 1969. ונדט שיחק במועדון השוודי בהצלחה, ובקיץ 1975 חתם בפ.צ. קלן מהבונדסליגה. ונדט לא הצליח להשתלב היטב בהתקפת הקבוצה שכללה את הנס להר ודיטר מילר, וערך רק שש הופעות בעונה זו, אותה סיימה קלן במקום הרביעי בבונדסליגה. בתום העונה עבר ונדט לטניס בורוסיה ברלין ששיחקה אז בבונדסליגה. ונדט שיחק עונה אחת בקבוצה זו, והבקיע 20 שערי ליגה, אך לא הצליח למנוע את נשירתה אל הבונדסליגה השנייה. לאחר ירידת הליגה עם טניס בורוסיה ברלין, חתם ונדט בקייזרסלאוטרן, בה הפך במהרה לשחקן משמעותי, כאשר שיתף פעולה בהתקפה עם קלאוס טופמולר, יוזף פירונג וריינר גאי. בעונתו הראשונה בקבוצה, 1977/78, הבקיע ונדט עשרה שערי ליגה, וסיים עם קייזרסלאוטרן במקום השמיני בליגה. בשתי העונות הבאות, היה ונדט חלק חשוב בקייזרסלאוטרן שסיימה פעמיים ברציפות במקום השלישי בבונדסליגה, כאשר בעונת 1979/80 הבקיע 12 שערי ליגה. עונת 1980/81 הייתה האחרונה של ונדט בקייזרסלאוטרן. בעונה זו הבקיע ונדט שישה שערי ליגה וסיים עם קייזרסלאוטרן במקום הרביעי, והגיע עמה לגמר הגביע הגרמני, בו שיחק 90 דקות בהפסד הקבוצה 3-1 לאיינטרכט פרנקפורט. בתום עונת 1980/81 עזב ונדט את קייזרסלאוטרן לאחר שערך במדיה 116 הופעות והבקיע 35 שערים, וחתם בסטנדרד לייז' הבלגית. ונדט שיחק שתי עונות בסטנדרד לייז'. בעונתו הראשונה בקבוצה, 1981/82, זכה ונדט עם הקבוצה באליפות ליגת העל הבלגית, והגיע עם הקבוצה לגמר גביע אירופה למחזיקות גביע, בו הפסידה סטנדרד לייז' לברצלונה בתוצאה 2-1. ונדט שיחק בגמר זה 90 דקות. בעונת 1982/83 זכה ונדט עם הקבוצה באליפות נוספת. בקיץ 1983 עזב ונדט את סטנדרד לייז' לאחר שתי עונות, בהן הבקיע 22 שערי ליגה ב-56 הופעות, וחתם בהתאחדות הספורט של חברת סייקו בהונג קונג, שם שיחק עונה אחת. בעונת 1984/85 שיחק ונדט בפרייבורג ששיחקה אז בליגת הבונדסליגה השנייה, במדיה ערך 13 הופעות ליגה והבקיע ארבעה שערים, אך סיים את העונה רק במקום השמיני. בתום עונה זו, פרש ונדט ממשחק פעיל. ונדט ערך את הופעת הבכורה במדי נבחרת שוודיה בשנת 1972. ונדט לא זומן לסגל השוודי למונדיאל 1974, אך זומן למונדיאל 1978, בו פתח בשני משחקים ונכנס כמחליף במשחק אחד בשלב הבתים הראשון, אותו סיימה שוודיה עם נקודה אחת והודחה. במונדיאל זה ערך ונדט את הופעותיו האחרונות במדים הלאומיים, כאשר הוא ערך בסך הכל 20 הופעות והבקיע שער אחד. עם סטנדרד לייז': אליפות ליגת העל הבלגית (2): 1981/82, 1982/83 בני ונדט, באתר Transfermarkt בני ונדט, באתר Fussballdaten.de (בגרמנית) בני ונדט, באתר WorldFootball.net בני ונדט, באתר National Football Teams בני ונדט, באתר FootballDatabase.eu
פול פרימן

האם התכוונתם ל... פול פרימן (שחקן) – שחקן בריטי (נולד ב-1943) פול פרימן (מנצח) (אנ') – מנצח אמריקאי (1936–2015) פול פרימן (קריפטוזואולוג) (אנ') – קריפטוזואולוג אמריקאי, חוקר ביגפוט (1943–2003) פול פרימן (זמר-יוצר) (אנ') – זמר יוצר יליד ויילס פול ל. פרימן ג'וניור (אנ') – גנרל אמריקאי (1907–1988)
M108

M108 (מ-Messier 108 או NGC 3556) היא גלקסיית מוט ספירלית הנמצאת במרחק של כ-46 מיליון שנות אור מכדור הארץ בקבוצת הכוכבים הדובה הגדולה. היא הוספה לקטלוג מסיה רק בשנת 1953, 172 שנים אחרי גילוייה, על ידי האסטרונום אוון גינגריץ'. M108 התגלתה ב-19 בפברואר 1781 על ידי עוזרו של שארל מסיה, האסטרונום הצרפתי פייר מאשן, שדיווח על תגליתו למסיה. מסיה צפה בה ככל הנראה רק ב-24 במרץ כאשר צפה בערפילית הינשוף (M97) הסמוכה והכניס אותה לקטלוג מסיה. מסיה כתב שהערפילית נמצאת ליד ערפילית הינשוף, שהיא התגלתה על ידי מאשן יומיים או שלושה אחרי שגילה את M97 ושיש לחשב את הקואורדינטות שלה. מסיבה לא ידועה מסיה חישב את מיקומה של M108 רק אחרי פרסום הקטלוג ולכן היא לא נכללה בו, אך מסיה רשם את הקואורדינטות שלה על גבי עותק פרטי של הקטלוג. במכתב ששלח מאשן בשנת 1783 ליוהאן ברנולי השלישי הוא סיפר על גילויה של M108, וציין את מיקומה בסמוך ל-M97 ולכוכב מראק. ויליאם הרשל צפה בגלקסיה בשנת 1789 בלי שידע על גילויה המוקדם יותר על ידי מאשן, ותיאר אותה כבהירה מאוד ומאורכת מאוד. הוא ציין גם שבמרכזה יש כוכב בהיר שאינו קשור אליה. ג'ון הרשל צפה בה בשנת 1831 ותיאר אותה כערפילית בהירה וגדולה מאוד עם צורה מאורכת עם כוכב בהיר במרכזה וכוכב או שניים חיוורים יותר. בשנת 1918 ביצע האסטרונום האמריקאי הבר קרטיס צילום ארוך חשיפה של מספר ערפיליות וביניהן M108, וגילה את המבנה הספירלי שלה. רק ב-1953 גילה אוון גינגריץ' את הזהות של הקואורדינטות שרשם מסיה ושל המיקום של NGC 3556. עד היום נצפתה ב-M108 סופרנובה אחת, SN 1969B, מסוג II שהגיעה לדרגת בהירות 14. M108 נמצאת כמעלה וחצי ממזרח-דרום-מזרח לכוכב מראק. ערפילית הינשוף נמצאת כ-50 דקות קשת מדרום-מזרח לה. עם בהירות נראית מדרגה 10 דרוש טלסקופ חובבים כדי לצפות בה ולהבחין בצורתה המאורכת. נחוץ צילום ארוך חשיפה כדי לראות את המבנה הספירלי שלה. מישור הדיסקה של M108 כמעט מקביל לקו הראייה אליה כך שהיא נראית ארוכה וצרה מאוד. אורכה הזוויתי הוא כ-8.7 דקות קשת שממרחק של 46 מיליון שנות אור שקול לקוטר של כ-115,000 שנות אור. את M108 מקיפה מערכת של כ-300 צבירים כדוריים שמשתרעת עד למרחק של כ-65,000 שנות אור ממרכז הגלקסיה. מתנועת הצבירים סביב הגלקסיה ניתן לחשב את מסתה שמוערכת בכ-‎1.26×1011‎ מסות שמש. בתצפיות שנעשו על ידי טלסקופ החלל שפיצר התגלה של-M108 יש גרעין גלקטי פעיל שבמרכזו חור שחור שמסתו כ-‎2.4×107‎ מסות שמש. מדיה וקבצים בנושא M108 בוויקישיתוף M108 בדפי מסיה של SEDS M108, בבסיס הנתונים SIMBAD לגרמי שמיים אסטרונומיים NED: M108 L. C. Ho, A. V. Filippenko & W. L. W. Sargent: A Search for ``Dwarf Seyfert Nuclei. III. Spectroscopic Parameters and Properties of the Host Galaxies, The Astrophysical Journal Supplement Series, Vol. 112, Issue 2, p. 364 K. L. Rhode, S. E. Zepf, A. Kundu & A. N. Larner: Global Properties of the Globular Cluster Systems of Four Spiral Galaxies, The Astronomical Journal, Volume 134, Issue 4, pp. 1413 Pierre Méchain: Letter of May 6, 1783 S. Satyapal, D. Vega, R. P. Dudik, N. P. Abel & T. Heckman: Spitzer Uncovers Active Galactic Nuclei Missed by Optical Surveys in 7 Late-type Galaxies
התהום (סרט)

התהום (אנגלית: The deep) הוא סרט משנת 1977 בהפקת "קזבלנקה" ו-EMI ובבימויו של פיטר ייטס, העוסק בזוג נופשים צעירים מעורבים בסכסוך מסוכן עם ציידי אוצרות כאשר הם מגלים דרך אל אניית אוצר טרופה באיי ברמודה. הסרט מבוסס על רומן מאת פיטר בנצ'לי. בסרט צילומים תת-ימיים ומבט על עולם ציידי האוצרות. בתפקידים הראשיים ניק נולטה בתפקיד דוד סנדרס וז'קלין ביסט בתפקיד חברתו הבריטית גייל ברקה. "התהום", במסד הנתונים הקולנועיים IMDb (באנגלית) "התהום", באתר נטפליקס "התהום", באתר AllMovie (באנגלית) "התהום", באתר Rotten Tomatoes (באנגלית) "התהום", באתר Box Office Mojo (באנגלית) "התהום", באתר אידיבי "התהום", במסד הנתונים הקולנועיים KinoPoisk (ברוסית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
אינס ססטרה

אינס ססטרה (בספרדית: Inés Sastre; נולדה ב-21 בנובמבר 1973) היא דוגמנית ושחקנית ספרדייה. ססטרה נולדה בואיאדוליד וכשהייתה בת שתים עשרה החלה להופיע בפרסומות לטלוויזיה. ב-1988 זכתה בתואר מראה השנה של עלית אך במקום לטפח את קריירת הדוגמנות שלה העדיפה ללכת ללמוד במקום. היא למדה תקופה באוניברסיטת הסורבון בפריז וב-1996 נהייתה הדוגמנית הראשית של חברת לנקום. היא הופיעה בתצוגות אופנה רבות וזכתה בפרס על אופנה בפריז, עבדה בארגון אונסק"ו והנחתה את פסטיבל סן רמו. היא הופיעה על שערי המגזינים: קוסמופוליטן, Elle, GQ, ווג ומארי קליר ומשמשת כשגרירה של קרן החירום הבינלאומית של האומות המאוחדות לילדים. בשנת 1995 שיחקה בסרטם המשותף של וים ונדרס ומיכלאנג'לו אנטוניוני "מעבר לעננים", לצד אנסמבל שחקנים כמו אירן ז'קוב, ג'ון מלקוביץ' וסופי מרסו, ז'אן רנו ומרצ'לו מסטרויאני. המשיכה ססטרה לשחק בהפקות כמו "סברינה" (1995), "שערים אפלים" (2001) ו"קובה סיפור אהבה" (2005) ובמיני סדרה המבוססת על הספר הרוזן ממונטה כריסטו. אינס ססטרה, ברשת החברתית אינסטגרם אינס ססטרה, במסד הנתונים הקולנועיים IMDb (באנגלית) אינס ססטרה, באתר AllMovie (באנגלית) אינס ססטרה, באתר Rotten Tomatoes (באנגלית) אינס ססטרה, במסד הנתונים הקולנועיים KinoPoisk (ברוסית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אבתהאל אל-ח'טיב

אבתהאל אל-ח'טיב (בערבית: ابتهال الخطيب; נולדה ב-15 בפברואר 1972) היא עיתונאית כוויתית ופרופסור לשפה ולספרות אנגלית באוניברסיטת כווית. בשנת 2003 סיימה את לימודי הדוקטורט שלה באוניברסיטת בולדר, קולורדו. אל-ח'טיב ידועה בפעילותה לקידום ערכים ליברליים וחילוניים בחברה הערבית. אל-ח'טיב מעוררת התנגדות רבה בחלקים נרחבים בחברה הערבית בגלל תמיכתה בחילוניות, בהפרדת הדת מהמדינה ובזכויות להט"ב. מדיה וקבצים בנושא אבתהאל אל-ח'טיב בוויקישיתוף אתר האינטרנט הרשמי של אבתהאל אל-ח'טיב אבתהאל אל-ח'טיב, ברשת החברתית אקס (טוויטר) תיאור פעילותה ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
Signed, Sealed, Delivered I'm Yours

Signed, Sealed, Delivered I'm Yours (תרגום חופשי: "זהו זה, אני שלך") הוא שיר נשמה של הזמר סטיבי וונדר מאלבום בעל שם זהה. השיר הוקלט עבור חברת מוטאון ויצא כסינגל ביוני 1970. השיר בילה שישה שבועות במקום הראשון במצעד U.S R&B וכן הגיע למקום השלישי במצעד בילבורד הוט 100. השיר היווה סדרה של התחלות עבור סטיבי וונדר בן ה-20 - זהו הסינגל הראשון שוונדר הפיק בעצמו, המועמדות הראשונה לפרס גראמי וכן השיר הראשון בליווי להקת הליווי הנשית שלו המורכבת מלינדה טאקר לורנס (חברת הסופרימס) סיירטה רייט (שגם כתבה את השיר) וונטה פילד. במהלך הופעה ב-2008 בשישי עם ג'ונתן רוס, וונדר זקף את שם השיר ואת הפזמון לאמו לולה שזמזמה את מילים אלו אחרי ששמעה את ניסינותיו של וונדר לחפש מילים למנגנית השיר. בשנת 2009 הנשיא ברק אובמה הזמין את וונדר לקבל את פרס גרשווין לשיר פופולרי על ידי ספריית הקונגרס. במהלך הבחירות לנשיאות ארצות הברית ב-2008, השיר נוגן לעיתים קרובות מיד לאחר נאומיו של אובמה לאורך הקמפיין. וונדר עצמו ביצע את השיר בערב האחרון של הוועידה הלאומית הדמוקרטית של 2008 בדנוור, קולורדו. בערב הבחירות השיר היה אחד משלושת השירים שחיממו את הקהל לפני נאום הניצחון של אובמה.  כמו כן, השיר נוגן שוב לפני נאום הניצחון של אובמה בבחירות 2012. השיר למעשה היה בשימוש בדומה לאופן שבו השיר Don't Stop ליווה את מסע הבחירות של ביל קלינטון.  בוועידה הלאומית הדמוקרטית ב-2016, השיר נוגן לאחר נאומו של אובמה בשלב בו המועמדת הדמוקרטית לנשיאות הילרי קלינטון עלתה לבמה. מידע על היצירה "Signed, Sealed, Delivered I'm Yours" באתר מיוזיק בריינז מידע על הסינגל "Signed, Sealed, Delivered I'm Yours" באתר מיוזיק בריינז מידע על היצירה "Signed, Sealed, Delivered I'm Yours" באתר Discogs גרסאות נוספות ל"Signed, Sealed, Delivered I'm Yours" באתר SecondHandSongs סרטון השיר "Signed, Sealed, Delivered I'm Yours" באתר יוטיוב Whitburn, Joel (2004). Top R&B/Hip-Hop Singles: 1942-2004. Record Research. p. 635. Zeleny, Jeff (26 באוקטובר 2008). "Long by Obama's Side, an Adviser Fills a Role That Exceeds His Title". New York Times. נבדק ב-26 באוקטובר 2008. {{cite web}}: (עזרה)
כוס (כלי)

כוס היא כלי המשמש לשתייה. הכוס צרה יחסית לגובהה, בניגוד לקערה שהיא רחבה כגובהה או יותר מכך. כוס נבדלת מספל בכך שלספל יש ידית ואילו הכוס צרה בהרבה וכך נוחה יותר לאחיזה בלא ידית. הכוס נבדלת מגביע השתייה בכך שאין לה רגל. כוס קטנה קרויה כוֹסית. הנפח של כוסית נפוצה הוא כרבע או כחמישית מנפחה של כוס נפוצה. עקב נפחה הקטן משמשת הכוסית בעיקר לשתיית משקאות חריפים. כוס קטנה המשמשת לשתיית משקה בלגימה אחת מהירה קרויה כוס-שוטים. בעת ההגשה, כוסות מונחות לעיתים על צלוחית תואמת, במטרה להגן על השולחן שעליו הן מוצבות. בפאבים נהוגה הגשת כוסות בירה ומשקאות חריפים אחרים על גבי תחתית העשויה משעם, נייר וכדומה. המילה 'כוס' בשפה העברית יכולה להתקיים הן בצורת זכר והן בצורת נקבה. כוסות נבדלות גם בשימוש שנעשה בנוזל המוכל בהן: כוס פלסטית אשר צינורית הצמודה לדופנה מהווה חלק אינטגרלי ממנה, להשקיית פעוטות. כוס מידה, המצוידת בשנתות לצורך ציון נפח הנוזל או האבקה שבתוכה. עשויות להיות על הכוס מספר שנתות, המתרגמות את הנפח למשקל עבור חומרי בישול נפוצים בצפיפויות שונות. מקובל לשתות בכוסות שונות משקאות שונים. לעיצוב הכוס חלק בהנאה מן המשקה, בעיקר בהבאת המשקה לטמפרטורה המתאימה, באצירת הארומה ובהצגת גונו של המשקה (בכוסות שקופות). יין בגביע (כוס בעלת רגל דקה וארוכה) שתייה קלה בכוס ארוכה. המשקה ממלא חלק ניכר מן הכוס. משקאות חריפים בלתי מהולים בכוס אולד פאשן או בכוס ויסקי גלנקיירן שגובהה מעט יותר מקוטרה. המשקה ממלא חלק קטן מן הכוס. בירה בכוס גבוהה המכילה 1/3 או 1/2 ליטר, לעיתים בעלת ידית. תה בכוס תה ייעודית, המהווה שילוב בין ספל לכוס. מדובר בכוס זכוכית, אשר התה אינו מותיר בה סימנים, ואשר מבודדת מן היד האוחזת בה באמצעות אוזן פלסטית או מתכתית המורכבת על הכוס. ערך מורחב – גביע (כלי) גביע הוא כוס בעלת רגל דקה וארוכה. לרוב הגביע עשוי זכוכית, אך ניתן למצוא גם גביעי מתכת (בעיקר כסף) או חרסינה. גביעים בצורות שונות משמשים למגוון משקאות, ביניהם - גביע שמפניה, גביע יין וגביע מרטיני. קיימות גם כוסות חד-פעמיות מקלקר, נייר או פלסטיק. ערך מורחב – כוס נייר כוס נייר היא כלי קיבול לשתייה העשוי מנייר. על פי רוב כוס נייר מיועדת לשימוש חד פעמי למנת שתייה עבור אדם אחד. לרוב כוס הנייר מכוסה בחלק הפנימי בחומר המונע מהנוזל המאוחסן בה להיספג בנייר או לדלוף. חומר זה יכול להיות שעווה או פלסטיק. כוס תרמית או ספל תרמי היא כוס בעלת דפנות כפולות, עשויות פלסטיק או נירוסטה, שביניהן אוויר, ולה מכסה שבו פתח הניתן לפתיחה וסגירה. מבנה זה מספק בידוד תרמי, המאפשר לכוס לשמור על הטמפרטורה של הנוזל שבכוס למשך שעות אחדות, בדומה לתרמוס. בקבוק דיוויד סלע, כוסות מאלומיניום צבעוני, באתר ישראל היום, 2 באוגוסט 2019 גם זכר גם נקבה באתר "השפה העברית"
אסטריקס מגלה את אמריקה

אסטריקס מגלה את אמריקה (בצרפתית: La Grande traversée) הוא הספר העשרים ושניים בסדרת ספרי הקומיקס הצרפתית "אסטריקס". את ספר הקומיקס כתב רנה גוסיני ואייר אלבר אודרזו. הספר פורסם לראשונה בגרסה הצרפתית בשנת 1975, ותורגם לעברית בהוצאה לאור "דליה פלד מוציאים לאור בע"מ", בשיתוף עם הוצאת הספרים "מודן". בשנת 1994 הופץ לראשונה סרט ההנפשה "אסטריקס כובש את אמריקה" שמבוסס על הספר. למוכר הדגים בסדראלפביתיקס אזלו כל הדגים הטריים, וכהן-העץ של הכפר אשפיקס טוען שבלי דגים טריים הוא לא יכול להכין את שיקוי הפלא שלו, ולכן אסטריקס ואובליקס יוצאים לדוג דגים. במהלך הדיג פורצת סופה אשר גורמת להם לאבד את הרשת וללכת לאיבוד. הם מגיעים לאי, שהוא למעשה צפון אמריקה, המאוכלס בתרנגולי הודו (אותם הם מכנים "גלו גלו" בגלל הקול שהם משמיעים), דובים ואינדיאנים. אסטריקס ואובליקס לא יודעים לאן הגיעו, והם חושבים שהאינדיאנים הם חיילי לגיון רומאים במסווה (לאחר מכן הועלו אפשרויות שהם כרתים, שכירי חרב, תארקיים, יוונים, איברים ונומידים). האינדיאנים שובים את אסטריקס ומתכננים להקריבו כקורבן, אך אובליקס מחלץ אותו באמצעות תחבולת ציידים וכמה מכות לאינדיאנים. אסטריקס ואובליקס זוכים בחיבת האינדיאנים, אך לאחר שהצ'יף שלהם רוצה לחתן את אובליקס עם בתו, הם מחליטים לברוח. הם עולים על גבעה ואסטריקס מסמן לספינה עוברת באמצעות לפיד. על הספינה יש אנשי צוות ויקינגים שהצליחו לשוט עד אמריקה. הוויקינגים חושבים שאסטריקס ואובליקס הם תושבים ילידים של אמריקה, והם לוקחים אותם בחזרה למולדת כהוכחה לכך שיש יבשת ממערב לאירופה. כאשר הספינה מגיעה למולדת הוויקינגים, המנהיג משתכנע לסיפור על אמריקה ומאמין שאובליקס ואסטריקס הם תושבים ילידים. הוויקינגים מתכננים חגיגה, ומתכננים להקריב במהלך החגיגה את אסטריקס ואובליקס. עם זאת, לפני ההקרבה, שבוי גאלי הדובר נורדית מערער את אמונו של המנהיג בסיפור, באומרו שאובליקס ואסטריקס הם גאלים ולא ילידים - כך שהספנים בכלל לא שטו ליבשת חדשה אלא פשוט שטו לגאליה. קטטה המונית פורצת בין הוויקינגים, ובמהלך המהומה שלושת הגאלים נמלטים בסירה. מנהיג הוויקינגים סולח ליורדי הים הוויקינגים מאחר שנהנה בתגרה. מתברר שהאסיר הגאלי הוא דייג, והוא מסייע לאסטריקס ואובליקס לבצע ולהשלים את משימתם המקורית: לדוג דגים. הספר מלא ברמיזות וקריצות לארצות הברית והתרבות האמריקאית. למשל: כאשר אובליקס ואסטריקס מגיעים לאמריקה הם צדים ומבשלים תרנגולי הודו, ומבחינים שהם טעימים במיוחד כשהם ממולאים. זהו רמז לחג ההודיה הנחוג באמריקה ובו נהוג לאכול תרנגול הודו ממולא. הספר מכיל שתי רמיזות למחזה המלט של שייקספיר. הראשונה היא כאשר מנהיג השבט הוויקינגי אומר ש"יש משהו רקוב בממלכה", והשנייה היא כאשר אחד מיורדי הים הוויקינגים אומר בעצב, לאחר שנכשל במסעו, "להיות או לא להיות, זו השאלה". אסטריקס מאותת לספינה הוויקינגית באמצעות הנפת לפיד, בתנוחה המזכירה את פסל החירות. סצנה מפורסמת המתרחשת פעמיים בספר היא שאסטריקס ואובליקס מנסים להסביר על ידי פנטומימה שהם גאלים, בפעם הראשונה לאינדיאנים ובפעם השנייה לוויקינגים. מאפיין יוצא דופן בספר זה הוא שהרומאים נעדרים ממנו כמעט כליל. רמז לשורה "יש משהו רקוב בארץ דנמרק" במחזה המלט, מפי דמותו של מרצלוס (קצין), מערכה ראשונה, תמונה רביעית. רמז לשורה "To be or not to be– that is the questio" מתוך המחזה המלט. הם מופיעים רק בשתי תיבות בעמ' 4, כמשקיפים מהצד.
אומאו (כדורגל נשים)

מועדון הספורט אומאו (בשוודית: Umeå IK, "אומאו אִי-קוֹ") הוא מועדון כדורגל נשים מהעיר אומאו שבצפון שוודיה. כיום, משחקת הקבוצה בליגת העל השוודית לנשים, ולזכותה שבע אליפויות. בעבר נחשבה לאחת מקבוצות הנשים הטובות באירופה, וזכתה פעמיים בליגת האלופות לנשים, בשנים 2003 ו-2004. הקבוצה משחקת באצטדיון גאמלייוואלן שבאומאו. מדיה הם בצבעים שחור ולבן. מועדון הספורט נוסד ב-1917 וקבוצת הנשים שלו הוקמה ב-1984. בשנת 1996 עלתה הקבוצה לראשונה לליגת העל השוודית, אך שנה לאחר מכן כבר חזרה לליגת המשנה. ב-1998, עלתה לליגה העליונה בשנית ומאז היא משחקת בה. עם תחילת המאה ה-21, התבססה אומאו כאחת מהקבוצות הטובות ביותר בשוודיה ובאירופה. בשנת 2000 היא זכתה באליפות ראשונה בתולדותיה, ובשנתיים שלאחר מכן הוסיפה עוד שני דאבלים. לשיאה הגיעה הקבוצה בשנים 2003 ו-2004, אז זכתה פעמיים ברציפות בגביע אופ"א (ליגת האלופות כיום). בנוסף לשתי הזכיות, הגיעה הקבוצה לעוד שלושה גמרים, אך הפסידה פעמיים לפרנקפורט (2002 ו-2008) ופעם אחת לארסנל (2007). מאז האליפות האחרונה שלה ב-2008, לא מצליחה אומאו לשחזר את ההצלחה שחוותה בעשור הראשון של המאה ה-21. ליגת העל השוודית: 7 2000, 2001, 2002, 2005, 2006, 2007, 2008 הגביע השוודי: 4 2001, 2002, 2003 ,2007 ליגת האלופות לנשים: 2 2003, 2004 איסלנד קתרין יונסדוטיר ברזיל מרטה פינלנד לאורה אוסטרברג קלמארי פינלנד אן מאקינן שוודיה האנה יונגברי שוודיה מאלין מוסטרם (הקבוצה החליטה להוציא משימוש את מספרה של מוסטרם - 6, כאות כבוד על הישגיה של השחקנית) אתר האינטרנט הרשמי של אומאו קארין סקוג,‏ Malin Moström gör kort comeback, באתר Expressen‏, 26 ביוני 2007
יונג (פירושונים)

יונג הוא שם משפחה ממקור גרמני, שפירושו "צעיר". האם התכוונתם ל... אליעזר יונג – שחקן תיאטרון ישראלי אמיל יונג – שף צרפתי לאו יונג – רב והוגה דעות אורתודוקסי אמריקאי פרנץ יוזף יונג – פוליטיקאי גרמני קלרה יונג – שחקנית בתיאטרון יידיש קרל גוסטב יונג – פסיכיאטר ופסיכואנליטיקאי שווייצרי דה יונג
מגדל אינתיסאר

מגדל אינתיסאר (בערבית: برج انتصار; בתעתיק מדויק: ברג' אנתצאר) הוא גורד שחקים אשר נמצא תחת בנייה בעיר דובאי שבאיחוד האמירויות הערביות. בניית המגדל החלה בשנת 2016 והיא עתידה להסתיים בשנת 2020. במגדל ישכון מלון בעל 112 חדרים ו-444 דירות מגורים. גובה המגדל המתוכנן הוא 520 מטרים (1,760 רגל) והוא עתיד לכלול כ-111 קומות. אתר האינטרנט הרשמי של מגדל אינתיסאר http://www.meydan.ae/meydan-master/entisar-tower.html (הקישור אינו פעיל, 19 באוקטובר 2019) http://skyscrapercenter.com/building/entisar-tower/15289 ערך זה הוא קצרמר בנושא גורדי שחקים ובנושא דובאי. אתם מוזמנים לתרום לוויקיפדיה ולהרחיב אותו.
מגדל ח'אלד אל-עטאר 2

מגדל ח'אלד אל-עטאר 2 (בערבית: برج خالد العطار 2) הוא גורד שחקים הממוקם על כביש E11 שבדובאי, איחוד האמירויות הערביות. המגדל מתנשא לגובה של 294 מטרים (965 רגל) וכולל כ-66 קומות (קיימת עוד קומה תת-קרקעית אחת נוספת). בניית המגדל החלה בשנת 2004 והושלמה כעבור 7 שנים, בשנת 2011. כיום, המגדל נמצא בבעלות של מלון מילניום פלאזה ביחד עם מגדל משרדים נוסף בעל 24 קומות. המלון במגדל כולל כ-413 חדרי מלון. מגדל חאליד אל עטאר 2 הוא המגדל ה-34 בגובהו באיחוד האמירויות הערביות, המגדל ה-43 בגובהו במזרח התיכון וה-232 בגובהו בעולם. מדיה וקבצים בנושא מגדל ח'אלד אל-עטאר 2 בוויקישיתוף http://skyscrapercenter.com/building/khalid-al-attar-tower-2/551 ערך זה הוא קצרמר בנושא גורדי שחקים ובנושא דובאי. אתם מוזמנים לתרום לוויקיפדיה ולהרחיב אותו.